
ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ, 81 (1) 

Προϋποθέσεις, όροι και διαδικασία καθιέρωσης ονομα¬ 
σιών προέλευσης γεωργικών προϊόντων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 15 του άρθρου 11 του Ν. 
2040/1992 «Ρύθμιση θεμάτων αρμοδιότητας Υπουργείου 
Γεωργίας και νομικών προσώπων εποπτείας του και άλλες 
διατάξεις» (Α 70). 

2. Τις διατάξεις του άρθρου 27 του Ν. 2081 /1992 «Ρύθ¬ 
μιση του θεσμού των Επιμελητηρίων, τροποποίηση των 
διατάξεων του Ν. 1712/1987 για τον εκσυγχρονισμό των 
επαγγελματικών οργανώσεων των εμπόρων, βιοτεχνών 
και λοιπών επαγγελματιών και άλλες διατάξεις» (Α' 154). 

3. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 


4. Την 95/1993 γνωμοδότηση του Συμβουλίου της Επι¬ 
κράτειας, με πρόταση του Υπουργού Γεωργίας, αποφασί¬ 
ζουμε: 

Άρθρο 1 

Ορισμοί - Πεδίο εφαρμογής 

1. Για την εφαρμογή του παρόντος διατάγματος οι ακό¬ 
λουθοι όροι έχουν την απέναντι από τον καθένα προσδιο¬ 
ριζόμενη έννοια: 

α) Ονομασία προέλευσης: η γεωγραφική ονομασία (το¬ 
πωνύμιο) μιας περιοχής ή ενός συγκεκριμένου τόπου που 
μπορεί να χρησιμοποιηθεί για την περιγραφή ενός γεωργι¬ 
κού προϊόντος που προέρχεται από την περιοχή αυτή ή 
από το συγκεκριμένο τόπο κάκτου οποίου η ποιότητα ή τα 
τυπικά χαρακτηριστικά οφείλονται σε παράγοντες της πε¬ 
ριοχής (φυσικοί ή τεχνικής φύσηξ συντελεστές). 

β) Γεωγραφικό όνομα περιοχής: το επίσημο όνομα της 
περιοχής ή του συγκεκριμένου τόπου που χρησιμοποιείται 
για την περιγραφή ενός γεωργικού προϊόντος, καθώς και 
το παραδοσιακά χρησιμοποιούμενο όνομα μιας περιοχής ή 
ενός συγκεκριμένου τόπου. Σε εξαιρετικές περιπτώσεις 
ως περιοχή μπορεί να νοείται και το σύνολο της Ελληνικής 
επικράτειας. 

γ) Ομάδα: κάθε οργάνωση παραγωγών ή μεταποιητών ή 
τυποποιητών - συσκευαστών γεωργικού προϊόντος, ανε¬ 
ξάρτητα από τη νομική μορφή ή σύνθεσή της. 

2. Οι διατάξεις του παρόντος διατάγματος εφαρμόζο¬ 
νται για τα σε φυσική κατάσταση ή μεταποιημένα προϊόντα 
φυτικής, ζωικής, δασικής και αλιευτικής παραγωγής. 

3. Τα γεωργικά προϊόντα που δικαιούνται ονομασίας 
προέλευσης κατατάσσονται στις εξής κατηγορίες: 

α) Προστατευόμενη Ονομασία Προέλευσης (Π.Ο.Π.). 

β) Προστατευόμενη Γεωγραφική Ένδειξη (Π.Γ.Ε.). 

Τα γεωργικά προϊόντα μιας περιοχής ή ενός συγκεκρι¬ 
μένου τόπου δικαιούνται, εφόσον πληρούν τις προϋποθέ¬ 
σεις του παρόντος διατάγματος, καθώς και αυτές που κα¬ 
θορίζονται κατά περίπτωση, να φέρουν μια των ανωτέρω 
ενδείξεων, καθώς και το τοπωνύμιο της περιοχής ή του 
συγκεκριμένου τόπου. 

4. Το τοπωνύμιο, το οποίο αναγνωρίζεται ως «προστα¬ 
τευόμενη ονομασία προέλευσης», απαγορεύεται να χρη¬ 
σιμοποιείται συγχρόνως και ως «προστατευόμενη γεω¬ 
γραφική ένδειξη» για ομοειδή προϊόντα. 

Αρθρο 2 

Βασικές προϋποθέσεις αναγνώρισης 

Για να αναγνωρισθεΐ ένα τοπωνύμιο ως «προστατευό- 
μενη ονομασία προέλευσης» ή ως «προστατευόμενη γεω¬ 
γραφική ένδευξη» πρέπει να συντρέχουν οι εξής προϋπο¬ 
θέσεις: 

α) Το γεωργικό προϊόν να είναι εύφημα και ευρύτατα 
γνωστό τουλάχιστον στην εσωτερική αγορά της χώρας. 

β) Να είναι δυνατή, με αντικειμενικά κριτήρια, η οριοθέ- 
τηση της ζώνης παραγωγής και ο αποκλεισμός των ακα¬ 
τάλληλων περιοχών μέσα σ’ αυτή. 

γ) Το γεωργικό προϊόν να προέρχεται από εκλεκτές ποι¬ 
κιλίες ή φυλές ζώων ή πτηνών ή είδη ψαριών, που παράγο- 
νται στη περιοχή, της οποίας το τοπωνύμιο προτεΐνεται ως 
ονομασία προέλευσης. 

δ) Οι ποικιλίες φυτικών ειδών ή οι φυλές ζώων ή πτηνών 
ή τα είδη ψαριών να χρησιμοποιούνται παραδοσιακά για το 
συγκεκριμένο γεωργικό προϊόν. 

ε) Το μεταποιημένο γεωργικό προϊόν να έχει σύσταση 
κατάλληλη για το προς παραγωγή προϊόν, χωρίς να απαι¬ 
τούνται τεχνολογικές επεμβάσεις που να μεταβάλουν ου¬ 
σιαστικά τη φυσικοχημική σύσταση του τελικού προϊό¬ 
ντος. 

στ) Η τυποποίηση - συσκευασία, η επεξεργασία και η 
συντήρηση ή ωρίμαση των προϊόντων πρέπει να γίνεται σε 
εγκαταστάσεις, οι οποίες να είναι εξοπλισμένες με τον εν- 
δεδειγμένο μηχανολογικό εξοπλισμό και να διαθέτουν κα¬ 
τάλληλους χώρους για την αποθήκευση και τις τεχνολογι¬ 
κές επεξεργασίες. 

ζ) Να είναι δυνατός και ευχερής ο έλεγχος, σε όλα τα 
στάδια της παραγωγής και της εμπορίας - διακίνησης, των 
υπόψη γεωργικών προϊόντων ονομασίας προέλευσης. 

η) Το γεωργικό προϊόν να είναι ποιότητας ή να έχει χα¬ 
ρακτηριστικά που οφείλονται στο γεωγραφικό περιβάλλον 
της περιοχής. 

θ) Ειδικότερα προκειμένου για Π.Ο.Π. πρέπει το προϊόν 
να είναι τυπικό της περιοχής παραγωγής και η τυπικότητα 
και τα χαρακτηριστικά του να οφείλονται απολειστικά ή 
κατά κύριο λόγο στο γεωγραφικό περιβάλλον της περιο¬ 
χής το οποίο περιλαμβάνει φυσικούς και τεχνικής φύσης 
συντελεστές. 

ι) Η μεταποίηση των γεωργικών προϊόντων, συμπερι- 
λαμβανομένης και της τυχόν ωρίμααης ή παλαίωσης, πρέ¬ 
πει να γίνεται μέσα στην καθορισμένη ζώνη ονομασίας 
προέλευσης. 

Άρθρο 3 

Διαδικασία αναγνώρισης 

1. Η αναγνώριση «προστατευόμενης ονομασίας προέ¬ 
λευσης» (Π.Ο.Π.) ή «προστατευόμενης γεωγραφικής έν¬ 
δειξης» (Π.Γ.Ε.) γίνεται μετά από αίτηση ομάδας, η οποία 
έχει άμεση οικονομική σχέση με το γεωργικό προϊόν (πρω¬ 
τογενής παραγωγή, συσκευασία - μεταποίηση, εμπορία) 
και εδρεύει στην περιοχή αναγνώρισης. Σε περίπτωση που 
δεν υπάρχει ομάδα σε μια περιοχή, αίτηση αναγνώρισης 
μπορεί να υποβάλλει οποιοδήποτε φυσικό ή νομικό πρό¬ 
σωπο που κατοικεί ή εδρεύει στην περιοχή και έχει έννομο 
οικονομικό συμφέρον (παραγωγός πρωτογενούς παραγω¬ 
γής, μεταποιητής, συσκευαστής - τυποποιητής) ή η αρμό¬ 
δια τοπική υπηρεσία του Υπουργείου Γεωργίας. 

2. Η αίτηση πρέπει να περιλαμβάνει τα εξής: 

α) Πλήρη στοιχεία του αιτούντος (ονοματεπώνυμο ή 


επωνυμία, διεύθυνση έδρας, διεύθυνση έδρας μονάδας 
συσκευασίας - τυποποίησης, μεταποίησης κ.λπ.). 

β) Στοιχεία με τα οποία αποδεικνύεται ότι συντρέχουν οι 
βασικές προϋποθέσεις του άρθρου 2 του παρόντος δια¬ 
τάγματος. 

γ) Το όνομα του γεωργικού προϊόντος, το γεωγραφικό 
όνομα για το οποίο ζητείται αναγνώριση, καθώς και η κα¬ 
τηγορία για την οποία ζητείται η αναγνώριση (Π.Ο.Π. ή 
Π.Γ.Ε.). 

δ) Τη γεωγραφική ζώνη προέλευσης της πρώτης ύλης 
του γεωργικού προϊόντος. Η ζώνη θα καθορίζεται με βάση 
στοιχεία γεωργικών μητρώων και σε περίπτωση έλλειψης 
αυτών με βάση τα διοικητικά όρια των Κοινοτήτων, Δήμων, 
Επαρχιών, Νομών ή Διαμερισμάτων. 

Η προτεινόμενη ζώνη πρέπει να απεικονίζεται σε χάρτη 
προσιτής κλίμακας. 

ε) Τις ποικιλίες ή τις φυλές ζώων ή τα είδη ιχθυηρών, το 
προϊόν των οποίων χρησιμοποιείται για την παραγωγή και 
αναγνώριση ονομασίας προέλευσης. 

στ) Τις καλλιεργητικές τεχνικές ή τις τεχνικές εκτρο¬ 
φής, συμπεριλαμβανομένων και των ανωτέρω αποδόσεων 
ανά μονάδα επιφάνειας ή κεφαλή ζώου, καθώς και τις 
συνθήκες συλλογής ή τις τυχόν ειδικές συνθήκες παρα¬ 
γωγής. 

ζ) Τις φυσικές συνθήκες της περιοχής (κλίμα, έδαφος, 
χλωρίδα, ϋδατα κ.λπ.) που ζητείται αναγνώριση ανάλογα 
με το προϊόν. 

η) Τα ελάχιστα ποιοτικά χαρακτηριστικά των πρώτων 
υλών, καθώς και τους τρόπους και τις συνθήκες συσκευα- 
σίας, μεταφοράς, αποθήκευσης και τις μεθόδους επεξερ¬ 
γασίας του γεωργικού προϊόντος. 

θ) Τα ποιοτικά χαρακτηριστικά του τελικού προϊόντος 
(φυσικά, χημικά ή οργανοληπτικά) προκειμένου για Π.Γ.Ε., 
τα οποία οφείλονται σε φυσικούς ή τεχνικής φύσης συντε¬ 
λεστές της περιοχής. 

ι) Τα τυπικά ή ποιοτικά χαρακτηριστικά του τελικού προ¬ 
ϊόντος (φυσικά, χημικά ή οργανοληπτικά) τα οποία οφείλο¬ 
νται αποκλειστικά ή κυρίως στο γεωγραφικό περιβάλλον 
της περιοχής προκειμένου για Π.Ο.Π. 

ια) Δήλωση του αιτούντος ότι αναλαμβάνει την υποχρέ¬ 
ωση συνεργασίας με τις αρμόδιες υπηρεσίες του Υπουρ¬ 
γείου Γ εωργίας και συμμετοχής του στους απαραίτητους 
ελέγχους. 

3. Η αίτηση υποβάλλεται στην αρμόδια τοπική υπηρεσία 
του Υπουργείου Γ εωργίας. Αν η ζώνη για την οποία ζητεί¬ 
ται αναγνώριση ονομασίας προέλευσης καλύπτει περιοχή 
αρμοδιότητας περισσοτέρων τοπικών υπηρεσίων, η αί¬ 
τηση υποβάλλεται συγχρόνως στις αντίστοιχες υπηρεσίες 
που αφορά η προτεινόμενη ζώνη. 

Η τοπική υπηρεσία του Υπουργείου Γ εωργίας, μετά την 
εξέταση των στοιχείων της αίτησης, διαβιβάζει αυτή στην 
αρμόδια κεντρική υπηρεσία, διατυπώνοντας σαφώς τις 
παρατηρήσεις της, καθώς και τις απόψεις άλλων ενδιαφε- 
ρόμενων φορέων της περιοχής. 

Ο Υπουργός Γ εωργίας μπορεί να συνιστά ομάδες εργα¬ 
σίας, οι οποίες θα γνωμοδοτούν επί των υποβαλλομένων 
αιτήσεων. 

4. Η αναγνώριση Π.Ο.Π. ή Π.Γ.Ε. συγκεκριμένου γεωρ¬ 
γικού προϊόντος ενεργείται με απόφαση του Υπουργού 
Γεωργίας που δημοσιεύεται στην Εφημερίδα της Κυβερ- 
νήσεως. 

Άρθρο 4 

Όροι και προϋποθέσεις αναγνώρισης παραγωγής 
προϊόντων ονομασίας προέλευσης 

1- Οι προτιθέμενοι να παράγουν γεωργικά προϊόντα 
ονομασίας προέλευσης (Π.Ο.Π. ή Π.Γ.Ε.) υποβάλλουν, 
κάθε περίοδο παραγωγής, σχετική αίτηση στην αρμόδια 
τοπική υπηρεσία του Υπουργείου Γεωργίας δέκα πέντε 
(15) τουλάχιστον ημέρες πριν την έναρξη παραλαβής προ¬ 
ϊόντων. Η αίτηση περιλαμβάνει τουλάχιστον το ονοματε¬ 
πώνυμο ή την επωνυμία της επιχείρησης, την έδρα της ή 
την έδρα των μονάδων τυποποίησης - συσκευασίας ή με¬ 
ταποίησης - επεξεργασίας, καθώς και την πιθανή ημερο¬ 
μηνία έναρξης και λήξης της παραλαβής πρώτων υλών, με 
την προϋπόθεση ότι η παραλαβή δεν θα αρχίζει νωρίτερα 
και δεν θα λήγει αργότερα από τις δηλούμενες ημερομη¬ 
νίες. 

Όσοι προτίθενται να προβοϋν σε παραγωγή γεωργικών 
προϊόντων ονομασίας προέλευσης για πρώτη φορά, πρέ¬ 
πει να υποβάλλουν μαζί με την αίτηση του προηγουμένου 
εδαφίου, τη σχετική δήλωση της περίπτωσης ια της παρ. 2 
του άρθρου 3, καθώς και τα απαραίτητα στοιχεία ότι συ¬ 
ντρέχουν στην περίπτωσή τους οι βασικές προϋποθέσεις 
του άρθρου 2 του παρόντος διατάγματος. Η αρμόδια το¬ 
πική υπηρεσία του Υπουργείου Γεωργίας αποφαίνεται αι¬ 
τιολογημένα επί των υποβαλλομένων αιτήσεων. 

2. Οι παραγωγοί γεωργικών προϊόντων ονομασίας προέ¬ 
λευσης τηρούν πλήρη στοιχεία προέλευσης των πρώτων 
υλών κατά παραγωγό. Στα ζυγολόγια ή τιμολόγια παραλα¬ 
βής πρώτων υλών αναγράφονται τουλάχιστον τα στοιχεία 
ταυτότητας του παραγωγού πρώτων υλών (ονοματεπώ¬ 
νυμο, διεύθυνση κ.λπ.), ή περιοχή προέλευσης των πρώ¬ 
των υλών (κοινότητα ή δήμος και περιοχή), το είδος των 
προϊόντων, ποικιλία ή φυλή ζώων, βάρος κ.λπ., τα δε στε¬ 
λέχη αυτών φυλάσσονται για μια πενταετία και επιδεικϋ- 
νονται σε κάθε ζήτηση των αρμοδίων οργάνων ελέγχου. 

3. Οι παραγωγοί γεωργικών προϊόντων ονομασίας προέ¬ 
λευσης, σε φυσική κατάσταση ή μεταποιημένα, οφείλουν 
να τηρούν βιβλίο κίνησης, στο οποίο πρέπει να αναγράφο¬ 
νται όλα τα πληροφοριακά στοιχεία, τα οποία επιτρέπουν 
τον έλεγχο των εν λόγω προϊόντων, σύμφωνα με τις τεχνι¬ 
κές οδηγίες του Υπουργείου Γ εωργίας. Ανάλογα βιβλία κί¬ 
νησης οφείλουν να τηρούν επίσης και οι συσκευαστές - 
τυποποιητές ή εμφιαλωτές γεωργικών προϊόντων ονομα¬ 
σίας προέλευσης. Τα βιβλία κίνησης φυλάσσονται με φρο¬ 
ντίδα των ενδιαφερομένων για μια πενταετία και επιδει¬ 
κνύονται σε κάθε ζήτηση των αρμοδίων οργάνων ελέγχου. 

4. Η μεταφορά - διακίνηση, μεταξύ διαφόρων εγκατα¬ 
στάσεων, γεωργικών προϊόντων ονομασίας προέλευσης 
επιτρέπεται κατόπιν αδείας και σύμφωνα με τις οδηγίες 
του Υπουργείου Γεωργίας. 

5. Οι παραγωγοί ή οι συσκευαστές - μεταποιητές γεωρ¬ 
γικών προϊόντων ονομασίας προέλευσης οφείλουν να 
υποβάλλουν στην αρμόδια τοπική υπηρεσία του Υπουρ¬ 
γείου Γ εωργίας δήλωση αποθεμάτων γεωργικών προϊό¬ 
ντων ονομασίας προέλευσης παλαιοτέρων ετών κατά κα¬ 
τηγορία. Η δήλωση υποβάλλεται για τα υπάρχοντα αποθέ¬ 
ματα την τελευταία ημέρα της εμπορικής περιόδου που 
ισχύει για κάθε προϊόν ή που καθορίζεται κατά περίπτωση. 

6. Οι παραγωγοί (τυποποιητές - συσκευαστές - μετα- 
ποιητές κ.λπ.) γεωργικών προϊόντων ονομασίας προέλευ¬ 
σης οφείλουν να υποβάλλουν στην αρμόδια τοπική υπηρε¬ 
σία του Υπουργείου Γ εωργίας δήλωση παραγωγής. Η δή¬ 


λωση παραγωγής υποβάλλεται αμέσως μετά το τέλος της 
παραγωγικής περιόδου στην καθορισμένη ζώνη και σε 
ημερομηνία που καθορίζεται κατά ονομασία προέλευσης. 
Η δήλωση περιλαμβάνει τις ποσότητες που επεξεργάσθη- 
καν ή μεταποιήθηκαν κατά κοινοτική ή δημοτική περιοχή 
προέλευσης και τα παραχθέντα τελικά προϊόντα κατά κα¬ 
τηγορία ονομασίας προέλευσης. 

7. Με την επιφύλαξη γενικών και ειδικών διατάξεων ως 
προς τα αναγραφόμενα στοιχεία στα μέσα συσκευασίας, 
στην ετικέττα ή απευθείας στους υποδοχείς γεωργικών 
προϊόντων που δικαιούνται ονομασίας προέλευσης Π.Ο.Π. 
ή Π.Γ.Ε., αναγράφονται υποχρεωτικά και οι ακόλουθες εν¬ 
δείξεις: 

α) Το όνομα του γεωργικού προϊόντος. 

β) Το γεωγραφικό όνομα (τοπωνύμιο) της περιοχής. 

γ) Η κατηγορία ονομασίας προέλευσης. 

Τα ανωτέρω στοιχεία αναγράφονται ως ενιαίο σύνολο, 
με γράμματα ομοιόμορφα. Το ύφος των γραμμάτων της 
κατηγορίας ονομασίας προέλευσης δεν μπορεί να υπερ¬ 
βαίνει το μέγεθος των γραμμάτων των στοιχείων των περι¬ 
πτώσεων α και β, ούτε να είναι μικρότερο από τον πενήντα 
στα εκατό (50%) του ύψους αυτών. 

Το μέγεθος των γραμμάτων των κάθε φύσης ενδείξεων 
που αναγράφονται στα μέσα συσκευασίας, στην ετικέττα 
ή στους υποδοχείς πρέπει να είναι μικρότερα του πενήντα 
στα εκατό (50%) του μεγέθους με το οποίο αναγράφονται 
τα στοιχεία των περιπτώσεων β και γ. 

Τα στοιχεία των περιπτώσεων β και γ αναγράφονται 
τουλάχιστον στην ελληνική γλώσσα. 

δ) Τα στοιχεία του συσκευαστή - μεταποιητή (ονοματε¬ 
πώνυμο ή επωνυμία, διεύθυνση). 

ε) Το περιεχόμενο σε βάρος ή όγκο, σύμφωνα με τις 
ισχύουοες διατάξεις. 

στ) Τα στοιχεία ελέγχου, που αποτελούνται κατά τα δύο 
αρχικά γράμματα του γεωγραφικού ονόματος της ονομα¬ 
σίας προέλευσης, ακολουθούμενα από τον αύξοντα 
αριθμό του μέσου συσκευασίας και τους δύο τελευταίους 
αριθμούς του έτους παραγωγής. Τα στοχεία ελέγχου ανα¬ 
γράφονται με ευθύνη του συσκευαστή μετά από έγγραφη 
άδεια της αρμόδιας τοπικής υπηρεσίας του Υποργείου Γε- 
ωργίας, η οποία τηρεί ειδικό βιβλίο παρακολούθησης και 
ελέγχου ανά συσκευαστή. Τα ανωτέρω στοιχεία ελέγχου 
δεν αναγράφονται υποχρεωτικά στα μέσα συσκευασίας 
που εμπεριέχουν μικρότερες συσκευασίες με αναγραφή 
των σχετικών στοχείων. 

ζ) Εμπορικά σήματα που χρησιμοποιούνται για κοινά 
ομοειδή γεωργικά προϊόντα δεν επιτρέπεται να χρησιμο¬ 
ποιούνται για γεωργικά προϊόντα ονομασίας προέλευ¬ 
σης. 

8. Τα στοιχεία των περιπτώσεων α, β και γ της παρ. 7 του 
παρόντος αναγράφονται υποχρεωτικά σε κάθε συνοδευ¬ 
τικό έγγραφο (τιμολόγια, δελτία αποστολής, τελωνειακό 
έγγραφα, κ.λπ.) κατά τη διακίνηση - μεταφορά γεωργικών 
προϊόντων ονομασίας προέλευσης. 

Άρθρο 5 
Γενικές διατάξεις 

1. Οι ονομασίες προέλευσης των γεωργικών προϊόντων 
αναγνωρίζονται και προστατεύονται, εφόσον είναι σύμ¬ 
φωνες με τις διατάξεις του παρόντος. 

2. Τα εξαγόμενα προς άλλες χώρες γεωργικά προϊόντα 
ονομασίας προέλευσης συνδεύονται από σχετικό πιστο¬ 
ποιητικό, το οποίο χορηγείται από τις αρμόδιες υπηρεσίες 

του Υπουργείου Γεωργίας, σύμφωνα με τις οδηγίες του 
Υπουργείου Γ εωργίας. 

3. Δεν επιτρέπεται π χρησιμοποίηση του γεωγραφικού 
ονόματος μιας περιοχής ή τόπου, που αναγνωρίζεται ως 
ονομασία προέλευσης γεωργικών προϊόντων, για ομοειδή 
προϊόντα όλλης προέλευσης, έστω και αν του τοπωνυμίου 
προηγούνται ή έπονται εκφράσεις όπως «γένος», «τύπος», 
«είδος», «μέθοδος», «τρόπος» και άλλες ανάλογες εκφρά¬ 
σεις. 

4. Οι διατάξεις του παρόντος διατάγματος δεν εφαρμό¬ 
ζονται στα αμπελοοινικά προϊόντα, για τα οποία οι διατά¬ 
ξεις του Ν.Δ. 243/1969 «περί βελτιώσεως και προστασίας 
της αμπελουργικής παραγωγής» (Α' 144). 

5. Η απένταξη γεωργικού προϊόντος από την κατηγορία 
της Π.Ο,Π. ή Π.Γ.Ε. μπορεί να γίνει μόνο στο στάδιο της 
παραγωγής και σε εξαιρετικές περιπτώσεις στο στάδιο 
της εμπορίας (αλλοίωση χαρακτηριστικών και σύστασης, 
μη επιτρεπόμενες επεξεργασίες, κ.λπ.). 

6. Επί των γεωργικών προϊόντων με «προστατευόμενη 
ονομασία προέλευσης» η με «προστατευόμενη γεωγρα¬ 
φική ένδειξη» έχουν παράλληλη εφαρμογή οι γενικές και 
ειδικές διατάξεις της ισχύουσας νομοθεσίας, για θέματα 
που δεν ρυθμίζονται με το παρόν διάταγμα. 

7. Ο έλεγχος και η εποπτεία εφαρμογής του παρόντος 
διατάγματος διενεργοϋνται από τις αρμόδιες υπηρεσίες 
του Υπουργείου Γ εωργίας. 

Αρθρο 6 
Λήξη ισχύος 

Οι διατάξεις του παρόντος διατάγματος παύουν να ισχύ¬ 
ουν από την έναρξη ισχύος του Κανονισμού (ΕΟΚ) 
2081/92 του Συμβουλίου της 14ης Ιουλίου 1992 «για την 
προστασία των γεωγραφικών ενδείξεων και των ονομα¬ 
σιών προέλευσης των γεωργικών προϊόντων και τροφί¬ 
μων» (1.208). 

Στον Υπουργό Γεωργίας αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 16 Μαρτίου 1993 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΓΕΩΡΓΙΑΣ 

ΧΡΗΣΤΟΣ ΚΟΣΚΙΝΑΣ 
- ¥ - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ, 82 (2) 

Περιορισμός συναρμοδιότητας κατά την έκδοση κανονι¬ 
στικών διαταγμάτων και αποφάσεων σε θέματα αρμο¬ 
διότητας των Υπουργείων Προεδρίας της Κυβέρνησης 
και Δημόσιας Τάξης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Των παρ. 2 και 6 του άρθρου 7 του Ν. 1943/1991 
«Εκσυγχρονισμός της οργάνωσης και λειτουργίας της δη¬ 
μόσιας διοίκησης....» (Α -50). 

β. Του Π.Δ. 137/1986 «Συγκρότηση της Γενικής Γραμ¬ 
ματείας Δημόσιας Τάξης σε Υπουργείο Δημόσιας Τάξης» 
(Α'-51). 

γ. Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (Α'-137), το οποίο προστέθηκε με 


το άρθρο 27 του Ν. 2081/1992 (Α-154). 

2. Το γεγονός ότι από τις διατάξεις του παρόντος Δια¬ 
τάγματος δεν προκαλείται δαπάνη σε βάρος του Κρατικού 
Προϋπολογισμού. 

3. Την 68/1993 γνωμοδότηση του Συμβουλίου της Επι¬ 
κράτειας, ύστερα από πρόταση του Πρωθυπουργού και 
των Υπουργών Προεδρίας της Κυβέρνησης και Δημόσιας 
Τάξης, αποφασίζουμε: 

Άρθρο μόνο. 

Για την έκδοση των κανονιστικών διαταγμάτων και απο¬ 
φάσεων, που προβλέπονται από το άρθρο 11 του Ν. 
1481 / 1984 , όπως αντκαταστάθηκε από το άρθρο 1 παρ. 

1 του Ν. 1590/1986, και ρυθμίζουν θέματα που αφορούν 
τον οργανωτική δομή και λετουργία των Υπηρεσιών της 
Ελληνικής Αστυνομίας και το αστυνομικό προσωπικό αυ¬ 
τής, δεν απαιτείται η κατά το άρθρο 19 παρ. 2 του Ν. 
1735/1987 σύμπραξη του Υπουργού Προεδρίας της Κυ¬ 
βέρνησης. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 16 Μαρτίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΜΗΤΣΟΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΔΗΜΟΣΙΑΣ ΤΑΞΗΣ 

ΣΩΤΗΡΙΟΣ ΚΟΥΒΕΛΑΣ ΝΙΚΟΛΑΟΣ ΓΚΕΛΕΣΤΑΘΗΣ 

-4- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 83 (3) 

Διαδικασία εξέτασης αιτήσεως αλλοδαπού για την ανα¬ 
γνώρισή του ως πρόσφυγα, ανάκληση της αναγνώρισης 
και τρόπος συνεργασίας κα ενημέρωσης του Εκπρο¬ 
σώπου της Υπάτης Αρμοστείας του Ο.Η.Ε. για τους 
πρόσφυγες στην Ελλάδα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1, Τις διατάξεις του άρθρου 24 παρ. 1 του Ν. 1975/ 
1991 «Είσοδος, έξοδος, παραμονή, εργασία, απέλαση αλ¬ 
λοδαπών, διαδικασία αναγνώρισης αλλοδαπών προσφύ¬ 
γων κ.λ.π.» (Α'-184). 

2, Τις διατάξεις του άρθρου 29Α του Ν. 1558/1985, 
όπως προσετέθη με το άρθρο 27 του Ν. 2081/1992. 

3. Τις διατάξεις της υπ' αριθ. Π.31 15853/ΑΣ 8177 από 
4.9.1991 απόφασης Πρωθυπουργού και Υπουργού Εξω¬ 
τερικών «Καθορισμός αρμοδιοτήτων της Υφυπουργού 
Εξωτερικών Τσουδερού Βιργινίας» (Β-728). 

4. Το γεγονός ότι από τις διατάξεις αυτού του Διατάγμα¬ 
τος προκαλείται δαπάνη σε βάρος του Κρατικού Προϋπο¬ 
λογισμού ύψους ένδεκα εκατομμυρίων (11.000.000) 
δραχμών περίπου για το έτος 1993 και για καθένα από τα 
επόμενα έτη. Η δαπάνη έτους 1993 έχει προβλεφθεί στον 
Κρατικό Προϋπολογισμό εξόδων έτους 1993, σύμφωνα 
με τις διατάξεις του Ν. 4310/1929 και θα καλυφθεί από 
τις πιστώσεις των Κ.Α.Ε. 0721, 0822, 0873 κι η δαπάνη 
για καθένα από τα επόμενα έτη θα προβλεφθεί και θα κα¬ 
λυφθεί από τις πιστώσεις των αντιστοίχων προϋπολογι- 

σμών εξόδων του Ε.Φ. 43-210 Ελληνικής Αστυνομίας. 

5. Την υπ’ αριθ. 584/1Θ92 γνωμοδότηση του Συμβου¬ 
λίου της Επικρατεΐας, ύστερα από πρόταση του Υπουργού 
Δημόσιας Τάξης και της Υφυπουργού Εξωτερικών, απο¬ 
φασίζουμε: 

Άρθρο 1. 

1. Η αίτηση αλλοδαπού για την αναγνώρισή του ως πρό¬ 
σφυγα, εφ' όσον συντρέχουν οι προς τούτα νόμιμες προϋ¬ 
ποθέσεις, υποβάλλεται, με την επιφύλαξη των ορισμών 
τηςπαρ. 2 του άρθρου 25τουΝ. 1975/1991, είτε στο με¬ 
θοριακό σημείο ελέγχου, κατά την άφιξή του στη χώρα, 
είτε, σε περίπτωση παράνομης εισόδου, στην πλησιέ- 
στερη δημόσια αρχή στην οποία παρουσιάζεται ή από την 
οποία αποκαλύπτεται. Σε περίπτωση που η αίτηση υπο¬ 
βάλλεται σε άλλη, εκτός των υπηρσιών του Υπουργείου 
Δη μόσιας Τάξης (Υ.Δ.Τ.) αρχή, αυτή οφείλει να διαβιβάσει 
αμέσως την σχετική αλληλογραφία στην κατά τόπο αρμό¬ 
δια αστυνομική υπηρεσία ασφαλείας. Αν το αίτημα υπο¬ 
βληθεί στην άλλη αυτή αρχή προφορικά, ειδοποιείται η το¬ 
πική αστυνομική αρχή με τον προσφορότερο τρόπο. Η 
κατά τα ανωτέρω αρμόδια αστυνομική αρχή προβαίνει σε 
εξέταση του αιτούντος προκειμένου να διαπιστωθεί το 
παραδεκτό της αιτήσεως, κατά το άρθρο 25 του Νόμου 
1975/1991, με την επιφύλαξη εφαρμογής των ορισμών 
της παρ. 3 του άρθρου αυτού, αν συντρέχει νόμιμη περί¬ 
πτωση. 

2. Αν συντρέχει λόγος απαραδέκτου η αίτηση για την 
αναγνώριση του ενδιαφερομένου ως πρόσφυγα απορρί¬ 
πτεται με απόφαση του οικείου αστυνομικού διευθυντή ή 
προκειμένου για τους νομούς Αττικής και Θεσσαλονίκης 
με απόφαση του προϊσταμένου της Υποδιεύθυνσης Αλλο¬ 
δαπών της αντίστοιχης Διεύθυνσης Ασφαλείας. Στο από¬ 
σπασμα της αποφάσεως το οποίο κοινοποιείται αυθημε¬ 
ρόν στον ενδιαφερόμενο μνημονεύονται και η προθεσμία 
για την άσκηση προσφυγής καθώς και οι συνέπειες της 
άπρακτης παρόδου της προθεσμίας. Κατά της απορριπτι¬ 
κής απόφασης ο αλλοδαπός δικαιούται να προσφύγει 
εντός ανατρεπτικής προθεσμίας δύο (2} ημερών από της 
κοινοποιήσεώς της, ενώπιον του Προϊσταμένου του Κλά¬ 
δου Αστυνομίας Ασφάλειας και Τάξης του Υ.Δ.Τ. ο οποίος 
αποφαίνεται εντός πενθημέρου από της ασκήαεως της 
προσφυγής. Αν η αίτηση απορριφθεί οριστικά εφαρμόζο¬ 
νται για τον αλλοδαπό οι ισχύουσες διατάξεις. 

3. Κατά το χρόνο που διαρκούν οι ανωτέρω διαδικασίες 
ο αλλοδαπός παραμένει στη διάθεση των Αρχών. 

4. Η αίτηση του αλλοδαπού για την ανωγνώρισή του ως 
πρόσφυγα περιλαμβάνει και τα προστατευόμενα μέλη της 
οικογενείας του, εφόσον εισέρχονται ταυτόχρονα στο Ελ¬ 
ληνικό έδαφος. Για την εφαρμογή των διατάξεων του πα¬ 
ρόντος, ως μέλη οικογενείας θεωρούνται μόνο ο/η σύζυ¬ 
γος του αιτούντος, τα κάτω των 18 ετών άγαμα τέκνα του 
και οι γονείς του εφόσον αποδεικνϋεται ότι συνοικούσαν 
και συντηρούντο από αυτόν, ή σε περίπτωση που ο αϊτών 
είναι άγαμος κάτω των 18 ετών, ο πατέρας και η μητέρα 
του. 

Άρθρο 2. 

Αν η κατά το προηγούμενο άρθρο αίτηση του αλλοδα¬ 
πού κριθεί κατ’ αρχήν παραδεκτή παρουσιάζεται ο ίδιος 
ενώπιον του διοικητοϋ της Υπηρεσίας ή άλλου αρμοδίου 
βαθμοφόρου για συνέντευξη. Ειδικότερα καλείται και με 
τη συνδρομή διερμηνέα, να εκθέσει προφορικά το αίτημά 


του και να καταθέσει, όλα τα έγγραφα αποδεικτικά στοι¬ 
χεία που κατέχει, ώστε να δικαιολογείται, σύμφωνα με τις 
διεθνείς συμβάσεις, η αναγνώρισή του ως πρόσφυγα. 

Άρθρο 3. 

1.0 αλλοδαπός που υπέβαλε σχετική αίτηση αναγνωρί¬ 
ζεται ως πρόσφυγας με απόφαση του Γενικού Γραμματέα 
του Υπουργείου Δημόσιας Τάξης ύστερα από γνώμη 3με- 
λούς Επιτροπής αξιωματικών εκ των υπηρετούντων στη 
Διεύθυνση Κρατικής Ασφάλειας/Υ.Δ.Τ., η οποία συγκρο¬ 
τείται με απόφαση του Υπουργού Δημόσιας Τάξης. 

2. Η επιτροπή εκτός από την εξέταση των στοιχείων του 
φακέλλου συλλέγει κάθε χρήσιμη πληροφορία που έχει 
σχέση με την υπόθεση. Επίσης δύναται να ζητεί τις από¬ 
ψεις άλλων δημοσίων αρχών και να καλεί τον ενδιαφερό¬ 
μενο να παρουσιασθεί αυτοπροσώπως για παροχή διευ¬ 
κρινίσεων ή να καταθέσει συμπληρωματικά στοιχεία και με 
τη συνδρομή διερμηνέα αν απαιτείται. 

3.0 αλλοδαπός υποχρεούται να παραμένει, καθ’ όλη τη 
διάρκεια της ανωτέρω διαδικασίας, στον τόπο διαμονής 
που δήλωσε ή του καθορίσθηκε. Σε περίπτωση που ο αλ¬ 
λοδαπός απομακρυνθεί αυθαίρετα από τον ανωτέρω τόπο 
διακόπτεται αμέσως η διαδικασία αναγνώρισής του ως 
πρόσφυγα και δεν δικαιολογείται η συνέχιση αυτής με την 
επανεμφάνισή του, εκτός αν αποδείξει ότι η απουσία του 
οφείλεται σε λόγους ανωτέρας βίας. 

Άρθρο 4. 

1. Η κατά το προηγούμενο άρθρο απόφαση του Γ ενικού 
Γραμματέα επιδίδεται στον ενδιαφερόμενο απάτην κατά 
τόπο αρμόδια αστυνομική αρχή. 

2. Αν αποφασισθεί η αναγνώριση του αλλοδαπού ως 
πρόσφυγα εφοδιάζεται ο ίδιος, κατά τα οριζόμενα στο άρ¬ 
θρο 27 της Σύμβασης της Γενεύης με ειδική ταυτότητα, 
με την προσκόμιση της οποίας στις αρμόδιες αρχές, επι¬ 
τρέπεται η χορήγηση στον ενδιαφερόμενο, ατελώς, ετή¬ 
σιας άδειας παραμονής με δυνατότητα ανανέωσης. 

3. Στην περίπτωση που απορριφθεί το αίτημα για την 
αναγνώριση του αλλοδαπού ως πρόσφυγα ο ενδιαφερόμε¬ 
νος δικαιούται να προσφύγει εντός ανατρεπτικής προθε¬ 
σμίας πέντε (5) ημερών από της κοινοποιήσεώς της απο¬ 
φάσεως στον Υπουργό Δημόσιας Τάξης. Στο απόσπασμα 
της αποφάσεως που κοινοποιείται στον αλλοδαπό μνημο¬ 
νεύονται η προθεσμία για την άσκηση της προσφυγής κα¬ 
θώς και οι συνέπειες της παρόδου άπρακτης της προθε¬ 
σμίας. Επί της προσφυγής αποφαίνεται, ο Υπουργός Δη¬ 
μόσιας Τάξης εντός εξήντα (60) ημερών από της ασκή- 
σεώς της, ύστερα από γνώμη 4μελούς επιτροπής, αποτε- 
λουμένης από τον νομικό σύμβουλο του Υπουργείου Δη¬ 
μόσιας Τάξης, ως προέδρου, ενός ανωτέρου υπαλλήλου 
του διπλωματικού κλάδου της Διεύθυνσης Διοικητικών και 
Δικαστικών Υποθέσεων του Υπουργείου Εξωτερικών, 
ενός ανώτερου μέλους του επιστημονικού προσωπικού 
της Ειδικής Νομικής Υπηρεσίας του ιδίου Υπουργείου και 
ενός ανώτερου αξιωματικού της Ελληνικής Αστυνομίας, 
ως μελών, οι οποίοι ορίζονται με τους νόμιμους αναπλη¬ 
ρωτές τους από τους οικείους Υπουργούς. Σε περίπτωση 
ισοψηφίας κατά τη λήψη αποφάσεως της ανωτέρω επι¬ 
τροπής υπερισχύει η ψήφος του πρόεδρου. 

4. Η ως άνω επιτροπή δύναται να προσκαλεί τον ενδια¬ 
φερόμενο να παρουσιασθεί ενώπιόν της, για παροχή διευ- 
κρινήσεων ή υποβολή τυχόν συμπληρωματικών στοιχείων 
και με τη συνδρομή διερμηνέα. Κατά τη συνεδρίαση της 

επιτροπής δύναται να παρίσταται με την ιδιότητα του πα- 
ρατηρητού ο εκπρόσωπος της Υπάτης Αρμοστείας του 
Ο.Η.Ε. για τους πρόσφυγες στην Ελλάδα ή εξουσιοδοτη¬ 
μένος νομίμως απ’ αυτόν υπάλληλος. 

5. Από την έναρξη εφαρμογής του παρόντος Διατάγμα¬ 
τος ο αλλοδαπός, του οποίου το αίτημα για αναγνώρισή 
του ως πρόσφυγα απορρίπτεται αλλά του έχει εγκριθεί η 
υπό ανοχή παρομονή του στη χώρα μας σύμφωνα με την 
παρ. 6 του άρθρου 25 του Ν. 1975/1991, εφοδιάζεται με 
ειδικό δελτίο θμηνης διάρκειας η ισχύς του οποίου δύνα- 
ται ν’ ανανεώνεται με απόφαση του Γενικού Γραμματέα 
του Υ.Δ.Τ. μέχρι να καταστεί δυνατή η αναχώρησή του στο 
εξωτερικό. Το ανωτέρω δελτίο σε καμία περίπτωση δεν 
επέχει θέση αδείας παραμονής και ο κάτοχός του δεν 
αποκτά κανένα επιπλέον δικαίωμα. 

Άρθρο 5. 

Ο Γενικός Γραμμτέας του Υ.Δ.Τ. δύναται κατόπιν αιτή- 
σεως του ενδιαφερομένου να διατάξει την εξυπαρχής εξέ¬ 
ταση της υπόθεσης αν προσκομίζονται απ’ αυτόν νέα κρί¬ 
σιμα αποδεικτικό στοιχεία, τα οποία αν ήταν γνωστά κατά 
το χρόνο της διαδικασίας που προβλέπεται από το προη¬ 
γούμενο άρθρο θα επέβαλαν την αναγνώρισή του ως πρό¬ 
σφυγα. 

Άρθρο 6. 

Η διαδικασία που καθορίζεται από τα άρθρα 3 και 4 του 
παρόντος Διατάγματος εφαρμόζεται ανάλογα και στην πε¬ 
ρίπτωση ανάκλησης της απόφασης αναγνώρισης του αλ¬ 
λοδαπού ως πρόσφυγα σύμφωνα με τις διατάξεις του άρ¬ 
θρου 1 παρ. Γ εδάφ. 1 έως 5 της Σύμβασης της Γενεύης 
του 1951. 

Άρθρο 7. 

1. Οι αρμόδιες Υπηρεσίες του Υπουργείου Δημόσιας 
Τάξης ενημερώνουν τον εκπρόσωπο της Υπάτης Αρμο¬ 
στείς του Ο.Η.Ε, στη χώρα μας, αναφορικά με τις αιτήσεις 
που υποβάλλουν οι αλλοδαποί για την αναγνώρισή τους ως 
προσφύγων. Επίσης ενημερώνεται εγγράφως για την ανα¬ 
γνώριση των αιτοϋντων ως προσφύγων και του παρέχονται 
τα στοιχεία που ορίζονται από το άρθρο 35 παρ. 2 της Σύμ¬ 
βασης της Γενεύης. 

2. Ο ανωτέρω εκπρόσωπος δύναται να επισκέπτεται, 
αυτοπροσώπως ή δια νομίμως εξουσιοδοτημένου προς 
τούτο αντιπροσώπου, τον αλλοδαπό που ζητεί την ανα¬ 
γνώρισή του ως πρόσφυγα για σχετικές με το αίτημά του 
πληροφορίες. 

Άρθρο 8. 

1. Λεπτομέρειες που ανακύπτουν κατά την εφαρμογή 
του παρόντος Διατάγματος ρυθμίζονται με διαταγή του 
Αρχηγού της Ελληνικής Αστυνομίας. 

2. Από της ενάρξεως ισχύος του παρόντος καταργείται 
η υπ’ αριθ. 5401/1-166958 της 10/28 Μαΐου 1977 από¬ 
φαση των Υπουργών Εξωτερικών και Δημόσιας Τάξης (Β - 
500). 

Άρθρο 9. 

Η ισχύς του Διατάγματος αυτού αρχίζει από τη δημο¬ 
σίευσή του στην Εφημερίδα της Κυβερνήσεως. 


Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 16 Μαρτίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο! ΥΠΟΥΡΓΟΙ 

ΥΦΥΠΟΥΡΓΟΣ ΕΞΩΤΕΡΙΚΟΝ ΔΗΜΟΣΙΑΣ ΤΑΞΗΣ 

ΒΙΡΓΙΝΙΑ ΤΣΟΥΔΕΡΟΥ ΝΙΚΟΛΑΟΣ ΓΚΕΛΕΣΤΑΘΗΣ 
-»- 

ΑΠΟΦΑΣΕΙ Σ 

Αριθ. 1412 (4) 

Απόφαση της Ολομέλειας της Βουλής «Για την τροποποί¬ 
ηση διατάξεων του Κανονισμού της Βουλής (Μέρος Α' - 

Κοινοβουλευτικό)». 

Ο ΠΡΟΕΔΡΟΣ ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Το άρθρο 65 παρ. 1 του Συντάγματος και το άρθρο 
118 παρ. 3 του Κανονισμού της Βουλής (Μέρος Α' - Κοι¬ 
νοβουλευτικό) σε συνδυασμό με το άρθρο 150 του Υπη¬ 
ρεσιακού Κανονισμού της Βουλής. 

2. Την από 13 Φεβρουάριου 1993 πρόταση του Προέ¬ 
δρου της Βουλής. 

3. Την πρόταση αυτή όπως διαμορφώθηκε με το από 12 
Μαρτίου 1993 πρακτικό - έκθεση της επί του Κανονισμού 
της Βουλής Επιτροπής. 

4. Την κατά την ΣΤ' συνεδρίαση της 16ης Μαρτίου 1993 
απόφαση της Ολομέλειας της Βουλής των Ελλήνων κατά 
την οποία ψηφίστηκε η από 13 Φεβρουάριου 1993 πρό¬ 
ταση του Προέδρου της Βουλής «Για την τροποποίηση 
διατάξεων του Κανονισμού της Βουλής (Μέρος Α' - Κοινο¬ 
βουλευτικό)», όπως διαμορφώθηκε από την επί του Κανο¬ 
νισμού της Βουλής Επιτροπή. 

Παραγγέλλουμε τη δημοσίευση στην Εφημερίδα της 
Κυβερνήσεως της απόφασης αυτής, που έχει ως εξής: 

ΑΠΟΦΑΣΗ ΤΗΣ ΟΛΟΜΕΛΕΙΑΣ 

ΤΉΣ ΒΟΥΛΗΣ ΤΩΝ ΕΛΛΗΝΩΝ 

Για την τροποποίηση διατάξεων του Κανονισμού 
της Βουλής 

(Μέρος Α' - Κοινοβουλευτικό) 

Άρθρο 1 

Στο άρθρο 32 προστίθεται η ακόλουθη παράγραφος 5: 

«5. Κάθε διαρκής επιτροπή μπορεί να συνέρχεται και να 
συζητεί και για θέματα συναφή με την αρμοδιότητά της, 
μετά από πρόταση του προέδρου της ή των δύο πέμπτων 
(2/5) των μελών της, γνώμη της επιτροπής και σύμφωνη 
γνώμη του Προέδρου της Βουλής. Η επιτροπή μετά τη συ¬ 
ζήτηση του θέματος υποβάλλει σχετική έκθεση στη 
Βουλή, επί της οποίας μπορεί να γίνει συζήτηση χωρίς τη 
διεξαγωγή ψηφοφορίας. 

Για τις συνεδριάσεις αυτές των διαρκών επιτροπών δεν 
έχει εφαρμογή το άρθρο 37 παρ. 2.» 

Άρθρο 2 

Προστίθεται μετά το άρθρο 32 το ακόλουθο νέο άρθρο 
με αριθμό 32Α και τον τίτλο «Επιτροπή Ευρωπαϊκών Κοι¬ 
νοτικών Υποθέσεων»: 

Αρθρο 32Α 

Επιτροπή Ευρωπαϊκών Κοινοτικών Υποθέσεων 

1 Στην αρχή κάθε Βουλευτικής Περιόδου συνιστάται 
από τον Πρόεδρο της Βουλής ειδική διαρκής Επιτροπή 
Ευρωπαϊκών Κοινοτικών Υποθέσεων, η οποία παρακολου¬ 
θεί τη διαδικασία σύγκλισης και την εξελιξη της ευρωπαϊ¬ 
κής ενοποίησης γενικά. 

2. Ως προς τον αριθμό και την ιδιότητα των μελών της, 
τη συγκρότηση αυτής σε σώμα, το προεδρείο αυτής και το 
ειδικότερο έργο της, εφαρμόζεται η υπ’ αριθμ. 3076/ 
2008/13.6.1990 απόφαση του Προέδρου της Βουλής, 
όπως τροποποιήθηκε με την υπ’ αριθμ. 5197/4001/ 
12.10.1992 όμοια απόφαση, που κυρούνται αφότου ίσχυ- 
σαν. 

Η επιτροπή υποβάλλει στη Βουλή δύο φορές το χρόνο 
σχετικές εκθέσεις, επί των οποίων μπορεί να γίνει συζή¬ 
τηση χωρίς τη διεξαγωγή ψηφοφορίας. 

3. Για την ενημέρωση των μελών της Επιτροπής μπορεί 
να καλούνται οι αρμόδιοι υπουργοί, κατόπιν αποφάσεως 
της Επιτροπής, πριν και μετά από κάθε Σύνοδο Υπουργών 
της Κοινότητας, στην οποία μετέχουν. 

4. Γ ια τις συνεδριάσεις της Επιτροπής αυτής δεν έχει 
εφαρμογή το άρθρο 37 παρ. 2. 

Αρθρο 3 

1. Στο «Τέταρτο Μέρος» του Κανονισμού της Βουλής 
που φέρει τον τίτλο «Ειδικές Διαδικασίες» και μετά το Κε¬ 
φάλαιο Β' προστίθενται τα ακόλουθα: 

ΚΕΦΑΛΑΙΟ Γ 

ΠΛΗΡΟΦΟΡΗΣΗ ΚΑΙ ΕΝΗΜΕΡΩΣΗ 
ΑΡΘΡΟ 142 Α 

Ανακοινώσεις και δηλώσεις της Κυβέρνησης ενώπιον της 
Βουλής. 

1 - Για την έγκαιρη και υπεύθυνη πληροφόρηση και ενη¬ 
μέρωση της Βουλής η Κυβέρνηση δια του Πρωθυπουργού 
μπορεί, εκτός από τη «συζήτηση προ ημερησίας διατό- 
ξεως» του επόμενου άρθρου να ζητήσει, οποτεδήποτε, να 
κάνει ανακοινώσεις ή δηλώσεις ενώπιόν της για οποιαδή¬ 
ποτε σοβαρή δημόσια υπόθεση. 

2. Το αίτημα για ανακοίνωση ή δήλωση μαζί με το αντι¬ 
κείμενό τους διατυπώνεται στον Πρόεδρο της Βουλής και 
γνωστοποιείται από αυτόν στους Προέδρους των Κοινο¬ 
βουλευτικών Ομάδων της Αντιπολίτευσης πριν από είκοσι 
τέσσερις (24) ώρες τουλάχιστον. 

3. Η ανακοίνωση ή δήλωση της Κυβέρνησης γίνεται αυ¬ 
τοπροσώπως από τον Πρωθυπουργό σε οποιαδήποτε συ¬ 
νεδρίαση νομοθετικής εργασίας ή κοινοβουλευτικού 
ελέγχου πριν από την έναρξη της συζήτησης των θεμάτων 
της ημερήσιας διάταξης και η διάρκειά της δεν μπορεί να 
υπερβαίνει τα δέκα (10) λεπτά της ώρας. 

4. Οι Πρόεδροι των Κοινοβουλευτικών Ομάδων της 
Αντιπολίτευσης μπορούν να αναπτύξουν αυτοπροσώπως 
τις απόψεις τους για το περιεχόμενο της ανακοίνωσης ή 
της δήλωσης της Κυβέρνησης για πέντε (5) λεπτά της 
ώρας, κατ’ ανώτατο όριο για τον καθένα. 

Σε περίπτωση απουσίας ή ασθένειας Προέδρου Κοινο¬ 
βουλευτικής Ομάδας στη συζήτηση τον αναπληροί εκπρό¬ 
σωπός του οριζόμενος απ’ αυτόν. 

5. Η απάντηση του Πρωθυπουργού στις απόψεις των 
Προέδρων των Κοινοβουλευτικών Ομάδων της Αντιπολί¬ 
τευσης δεν μπορεί να υπερβαίνει τα πέντε (5) λεπτά της 


ώρας. 

6. Η δευτερολογία των Προέδρων των Κοινοβουλευτι¬ 
κών Ομάδων της Αντιπολίτευσης δεν μπορεί να υπερβαί¬ 
νει τα τρία (3) λεπτά και του Πρωθυπουργού, ο οποίος όμι¬ 
λε! τελευταίος, τα πέντε (5) λεπτά της ώρας. 

7. Οι διατάξεις των άρθρων 17 και 97 παρ. 5 δεν εφαρ¬ 
μόζονται στην περίπτωση αυτού του άρθρου». 

2. Μετά την ανωτέρω προσθήκη τα Κεφάλαια Γ Δ' και Ε' 
του Τέταρτου Μέρους του κανονισμού της Βουλής ανα- 
ριθμούνται σε Κεφάλαια Δ’, Ε’ και ΣΤ’ αντίστοιχα. 

Αρθρο 4 

Στον Κανονισμό της Βουλής (Μέρος Β' - Προσωπικό) 
προστίθεται άρθρο 80 Α, που έχει ως εξής: 

«'Αρθρο 80 Α 

1. Ως προς τις προαγωγές, υπηρεσιακές εκθέσεις και 
το σύστημα αξιολόγησης του προσωπικού της Βουλής 
εξακολουθούν να ισχύουν οι μέχρι 31.3.1986 ισχύουσες 
διατάξεις, εκτός αν ο Κανονισμός της Βουλής (Μέρος Β’ - 
Προσωπικό) ορίζει διαφορετικά. 

2. Η παράγραφος 3 του άρθρου 80 του Κανονισμού της 
Βουλής (Μέρος Β' - Προσωπικό) καταργείται». 

Αρθρο 5 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 17 Μαρτίου 1993 

Ο ΠΡΟΕΔΡΟΣ ΤΚΣ ΒΟΥΛΗΣ 

ΑΘΑΝΑΣΙΟΣ Κ. ΤΣΑΛΔΑΡΗΣ 
- 4 - 

Αριθ. 1411 (5) 

Απόφαση της Ολομέλειας της Βουλής «Για τη σύσταση 
«Λογαριασμού αλληλοβοήθειας υπαλλήλων της Βου¬ 
λής». 

Ο ΠΡΟΕΔΡΟΣ ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Το άρθρο 150 του Κανονισμού της Βουλής (Μέρος Β’ 

- Προσωπικό). 

2) Την από 11 Μαρτίου 1993 ομόφωνη απόφαση της 
Διάσκεψης των Προέδρων. 

3) Την κατά την ΣΤ’ συνεδρίαση της 16ης Μαρτίου 1993 
απόφαση της Ολομέλειας της Βουλής κατά την οποία ψη- 
φίσθηκε ομόφωνα πρόταση του Προέδρου της Βουλής 
«Για τη σύσταση «Λογαριασμού αλληλοβοήθειας υπαλλή¬ 
λων της Βουλής». 

Παραγγέλουμε τη Δημοσίευση στην Εφημερίδα της Κυ¬ 
βερνήσεως της απόφασης αυτής, που έχει ως εξής: 

ΑΠΟΦΑΣΗ ΤΗΣ ΟΛΟΜΕΛΕΙΑΣ 
ΤΗΣ ΒΟΥΛΗΣ ΤΩΝ ΕΛΛΗΝΩΝ 

Για τη σύσταση 

«Λογαριασμού Αλληλοβοήθειας Υπαλλήλων 
της Βουλής» 

Η ΒΟΥΛΗ ΤΩΝ ΕΛΛΗΝΩΝ 
Έχοντας υπόψη: 

Την πρόταση του Προέδρου της Βουλής προς τη Διά¬ 
σκεψη Προέδρων (Συνεδρίαση 11.3.93) μετά από αίτημα 
του συλλογικού οργάνου των υπαλλήλων της Βουλής για 
τη δημιουργία Λογαριασμού Αλληλοβοήθειας των Υπαλ- 

λήλων της Βουλής. 

Τη μέχρι σήμερα έλλειψη ειδικού λογαριασμού για 
άμεση οικονομική ενίσχυση υπαλλήλων της Βουλής που 
αντιμετωπίζουν σοβαρούς λόγους υγείας και κυρίως ανία¬ 
της ασθένειας. 

Τη συζήτηση που έγινε στη Διάσκεψη Προέδρων (Συνε¬ 
δρίαση 11.3.93) κατά την οποία διαπιστώθηκε ότι υπάρ¬ 
χουν περιπτώσεις που είναι αναγκαία η χορήγηση χρηματι¬ 
κών βοηθημάτων σε υπαλλήλους της Βουλής και στις οι- 
κογένειές τους για την αντιμετώπιση δύσκολων περιστά¬ 
σεων και καταστάσεων, 

αποφασίζει ομόφωνα 

τη σύσταση Λογαριασμού Αλληλοβοήθειας Υπαλλήλων 
της Βουλής με σκοπό την εξασφάλιση χρηματικών ποσών 
για τη χορήγηση χρηματικών βοηθημάτων σε υπαλλήλους 
της Βουλής και στις οικογένειές τους για την αντιμετώπιση 
δύσκολων περιστατικών και καταστάσεων. 

Σε όλως εξαιρετικές περιπτώσεις βοηθήματος δικαιού¬ 
νται και οι εξερχόμενοι της υπηρεσίας, από της δημοσιεύ- 
σεως της παρούσας, υπάλληλοι της Βουλής και οι οικογέ- 
νειές τους. 

Στο Λογαριασμό αυτόν μετέχουν υποχρεωτικά οι εν 
ενεργεία υπάλληλοι της Βουλής (μόνιμοι και με σχέση ερ¬ 
γασίας ιδιωτικού δικαίου), οι οποίοι και συνεισφέρουν σ' 
αυτόν με κράτηση που γίνεται από το Τμήμα Ειδικού Λογι¬ 
στηρίου της Βουλής από τις καταβαλλόμενες σ’ αυτούς 
μηνιαίες τακτικές αποδοχές και η οποία αποδίδεται από το 
Δημόσιο Ταμείο στο Λογαριασμό από τις μισθοδοτικές κα¬ 
ταστάσεις. 

Κατά την πρώτη συμμετοχή μέλους στο Λογαριασμό πα- 
ρακρατείται το ποσό των πέντε χιλιάδων (5.000) δρχ. από 
τις τακτικές αποδοχές. 

Η μηνιαία εισφορά ορίζεται σε χίλιες (1.000) δρχ. 

Τα πιο πάνω ποσό μπορεί να αναπροσαρμόζονται με 
απόφαση του Προέδρου της Βουλής μετά από πρόταση 
της Επιτροπής που θα διαχειρίζεται το Λογαριασμό. 

Ο Λογαριασμός θα τηρείται από Επιτροπή στην οποία 
μετέχουν ο Γενικός Δ/ντής της Βουλής ως Πρόεδρος, οι 
Αναπληρωτές Γενικοί Δ/ντές, ο Δ/ντής Οικονομικών Υπη¬ 
ρεσιών της Βουλής και σε απουσία του ο προϊστάμενος 


του Τμήματος Ειδικού Λογιστηρίου, ο Πρόεδρος του Συλ¬ 
λόγου Υπαλλήλων της Βουλής και τέσσερα μέλη που υπο¬ 
δεικνύονται από το συλλογικό όργανο των υπαλλήλων της 
Βουλής, η διαχείρισή του δε γίνεται από τον Πρόεδρο με 
τη βοήθεια του Τμήματος Ειδικού Λογιστηρίου της Βου¬ 
λής. 

Ο Πρόεδρος της Επιτροπής εξουσιοδοτείται για το 

άνοιγμα του ως άνω Λογαριασμού. 

Οι αναλήψεις του Λογαριασμού αυτού ενεργοϋνται δι' 
εντολών ή επιταγών που υπογράφονται από τον Πρόεδρο 
της επιτροπής, το οποίο απόντα ή κωλυόμενο αναπληρώ¬ 
νουν οι αναπληρωτές Γενικοί Δ/ντές σύμφωνα με την αρ¬ 
χαιότητα αυτών. 

Τα χρηματικά βοηθήματα σε υπαλλήλους και συνταξιού¬ 
χους της Βουλής και τις οικογένειές τους θα παρέχονται 
με απόφαση της Επιτροπής ύστερα από σύμφωνη γνώμη 
των παρόντων μελών της, που δεν μπορεί να είναι λιγό¬ 
τερο από έξι. 

Κατά την πρώτη εφαρμογή «ο Λογαριασμός Αλληλοβοή¬ 
θειας Υπαλλήλων της Βουλής,» με απόφαση του Προέ¬ 
δρου της Βουλής, ενισχύεται άπαξ με επιχογήρηση από 
τον προϋπολογισμό της Βουλής με το ποσό των δέκα εκα¬ 
τομμυρίων (10.000.000) δρχ. που θα βαρύνει τον κωδικό 
επιχορηγήσεων. 

Οι εισφορές, κρατήσεις, επιχορηγήσεις και οποιεσδή- 
ποτε άλλες παροχές (δωρεές κ.λπ.) για το Λογαριασμό κα¬ 
τατίθενται αμέσως σε έντοκο τραπεζικό λογαριασμό ο 
οποίος ανοίγεται προς τούτο στο υποκατάστημα της Εθνι¬ 
κής Τράπεζας που εδρεύει στο Μέγαρο του Κοινοβουλίου 
επ' ονόματι «Βουλή των Ελλήνων - Λογάριθμός Αλληλο¬ 
βοήθειας Υπαλλήλων Βουλής». 

Με απόφαση του Προέδρου της Βουλής μπορεί να ρυθ¬ 
μίζεται κάθε λεπτομέρεια που είναι αναγκαία για την 
εφαρμογή της παρούσας απόφασης. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 17 Μαρτίου 1993 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΘΑΝΑΣΙΟΣ Κ. ΤΣΑΛΔΑΡΗΣ 

